तालिबान ने अमेरिका, पाकिस्तान को दी चेतावनी  
अल कायदा सरगना लादेन की मौत की खबरों के बाद तालिबान के पाकिस्तानी धड़े ने चेतावनी दी है कि वह अमेरिका और पाकिस्तान पर हमला करेगा।
अल कायदा सरगना ओसामा बिन-लादेन की मौत की खबरों के बाद तालिबान के पाकिस्तानी धड़े ने चेतावनी दी है कि वह अमेरिका और पाकिस्तान पर हमला करेगा।  तालिबान प्रवक्ता अहसानुल्ला अहसान ने एक गुप्त ठिकाने से बताया, अगर ओसामा शहीद हो चुके हैं तो हम उनकी मौत का बदला लेंगे और अमेरिका और पाकिस्तानी सरकार और सुरक्षा बलों के खिलाफ हमलों को अंजाम देंगे। ये सभी लोग इस्लाम के दुश्मन हैं। दूसरी तरफ अहसान ने कहा कि तालिबान ने ओसामा की मौत की पुष्टि नहीं की है। उन्होंने कहा, अगर वह शहीद हो चुके हैं तो यह हमारे लिए बहुत बड़ी जीत है क्योंकि हम सभी का लक्ष्य शहादत ही है।